*Tämä artikkeli käsittelee Gifun prefektuurin kaupunkia. Muista merkityksistä katso täsmennyssivu.*


  

  

  

  

  

  

  

**Takayama** (jap. 高山市, *Takayama-shi*) on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin pohjoisosassa Hidan seudulla. Idässä kaupungin alue nousee Hidavuorille ja valtaosa siitä onkin metsäistä vuoristoa. Takayaman kantakaupunki on rakentunut vuorten ympäröimälle Takayaman altaalle Miyajoen varrelle. Idässä kaupunki rajautuu Toyaman ja Naganon, lännessä Fukuin ja Ishikawan prefektuureihin. Takayamassa on 87 061 asukasta (toukokuussa 2020) ja sen pinta-ala on 2 177,61 neliökilometriä. Pinta-alaltaan se on Japanin suurin kaupunki.

Takayama kehittyi linnanaluskaupunkina ja Hidan alueen keskuspaikkakuntana 1500-luvun lopulta lähtien. Kaupungin linnan perusti Kanamori Nagachika Toyotomi Hideyoshin käskystä. Vuonna 1692 alue siirtyi suoraan *bakufun* alaisuuteen ja sinne sijoitettiin paikallinen hallintokeskus (*jin’ya*). Sysäyksen kaupungin kehitykselle antoi sittemmin rautatieyhteyden valmistuminen vuonna 1934. Kaupunkioikeudet osana Japanin nykyistä kunnallishallintoa Takayama sai pian sen jälkeen vuonna 1936. Kaupunki laajeni huomattavasti vuonna 2005, kun siihen liitettiin Kokufun ja Kugunon maaseutukaupungit sekä seitsemän kyläkuntaa: Asahi, Kamitakara, Kiyomi, Miya, Nyūkawa, Shōkawa ja Takane. Merkittäviä perinteisiä elinkeinoja ovat muun muassa puusepänteollisuus, erityisesti huonekalujen valmistus, ja lakkatyöt (*shunkeinuri*). Nykyisin kaupungissa toimii myös elektroniikkateollisuutta.

Takayamassa on säilynyt huomattava määrä vanhoja rakennuksia, joista monet on valittu tärkeäksi kulttuuriomaisuudeksi. Takayaman "pikku-Kiotoksi" kutsuttu vanhakaupunki onkin suojeltu. Kaupunki tunnetaan myös kahdesta vuosittaisesta festivaalistaan (Takayama-matsuri), jotka on valittu Unescon aineettoman kulttuuriperinnön luetteloon. Niistä Hie-jinjan Sannō-festivaali järjestetään huhtikuussa, Sakurayama Hachiman-gūn Hachiman-festivaali lokakuussa. Muita nähtävyyksiä ovat esimerkiksi kansallisaarteeksi nimitetty Ankoku-jin temppeli, Hida-Takayaman kaupunginmuseo, entinen hallintorakennus Takayama jin’ya ja Hida minzokumuran ulkomuseo. Kaupunkiin kuuluu laajoja luonnonalueita kuumine lähteineen ja hiihtokeskuksineen. Osa kaupungin alueesta onkin liitetty Chūbu-sangakun ja Hakusanin kansallispuistoihin. Takayamaa palvelee JR Tōkain Takayama-päälinja.

Kuvia
-----

* Takayaman vanhaakaupunkiaTakayaman vanhaakaupunkia
* Sakurayama Hachiman-gūSakurayama Hachiman-gū
* Takayama-matsuriTakayama-matsuri
* Hida minzokumuran ulkomuseotaHida minzokumuran ulkomuseota
* Hotakavuori Naganon prefektuurin rajallaHotakavuori Naganon prefektuurin rajalla

Lähteet
-------

1. 1 2 3  高山市の概要 Takayama City. Viitattu 01.06.2020.
2. 1 2  令和2年度　高山市全体人口・世帯数 Takayama City. Viitattu 01.06.2020.
3. 1 2  市章・花・木 Takayama City. Viitattu 01.06.2020.
4. 1 2 3  ブリタニカ国際大百科事典 小項目事典: 高山市 Kotobank. Viitattu 01.06.2020.
5. 1 2 3  日本大百科全書: 高山（市） Kotobank. Viitattu 01.06.2020.

Aiheesta muualla
----------------

* Kuvia tai muita tiedostoja aiheesta **Takayama** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Gifun prefektuuri |
| --- |
|  |
| Kaupungit | 
* Ena
* Gero
* Gifu (pääkaupunki)
* Gujō
* Hashima
* Hida
* Kaizu
* Kakamigahara
* Kani
* Mino
* Mino-Kamo
* Mizuho
* Mizunami
* Motosu
* Nakatsugawa
* Ōgaki
* Seki
* Tajimi
* Takayama
* Toki
* Yamagata

 |  |
|  |
| Kunnatpiirikunnittain | **Anpachin piirikunta** (Anpachi · Gōdo · Wanouchi) · **Fuwan piirikunta** (Sekigahara · Tarui) · **Hashiman piirikunta** (Ginan · Kasamatsu) · **Ibin piirikunta** (Ibigawa · Ikeda · Ōno) · **Kamon piirikunta** (Hichisō · Higashi-Shirakawa · Kawabe · Sakahogi · Shirakawa · Tomika · Yaotsu) · **Kanin piirikunta** (Mitake) · **Motosun piirikunta** (Kitagata) · **Ōnon piirikunta** (Shirakawa) · **Yōrōn piirikunta** (Yōrō) |

 |